Αθήνα, 16 Φεβρουαρίου 2016

Αγαπητοί συνεργάτες,

Η Εταιρία Κοινωνικής Ψυχιατρικής και Ψυχικής Υγείας είναι εταίρος στο πρόγραμμα ERASMUS+:**"BE RIGHT": Training Program in Human Rights for professionals working in social and health care sector** (11/2017-10/2019).

Το πρόγραμμα έχει ως στόχο τη μείωση του στίγματος , την ευαισθητοποίηση και τη βελτίωση της γνώσης γύρω από τα δικαιώματα των ατόμων με προβλήματα ψυχικής υγείας. Στηρίζεται στην καινοτομία και στην ανταλλαγή καλών πρακτικών και θα υλοποιηθεί με την ενεργητική συμμετοχή των ίδιων των ατόμων με προβλήματα ψυχικής υγείας.

Το πρόγραμμα έχει δύο (2) βασικά παραδοτέα:

α) Μια ηλεκτρονική πλατφόρμα εκπαίδευσης για επαγγελματίες, σχετικά με τα δικαιώματα των ατόμων με προβλήματα ψυχικής υγείας, τις παραβιάσεις τους και τους τρόπους αντιμετώπισης.

β) Ένα επιτραπέζιο παιχνίδι εκπαίδευσης σε αντίστοιχα βασικά δικαιώματα στην ψυχική υγεία.

Το υλικό της εκπαίδευσης θα διαμορφωθεί από κοινού από λήπτες υπηρεσιών και επαγγελματίες, ακριβώς για να περάσει το ουσιαστικό μήνυμα από την εμπειρία των ίδιων των ατόμων που υφίστανται τις παραβιάσεις των δικαιωμάτων τους σε σχέση με τα προβλήματα ψυχικής υγείας που βιώνουν.

Σε αυτό το πλαίσιο, όλοι οι partners θα διεξάγουν δύο (2) **focus groups, ένα με λήπτες (10 συμμετέχοντες) και ένα με επαγγελματίες (10 συμμετέχοντες)**. Οι συζητήσεις θα εστιάζονται σε παραβιάσεις δικαιωμάτων ατόμων με προβλήματα ψυχικής υγείας που εντοπίζονται στις κοινωνικές υπηρεσίες ή στις υπηρεσίες υγείας.

Για να εξασφαλίσουμε την μέγιστη δυνατή αντιπροσωπευτικότητα, θα θέλαμε οι ομαδικές αυτές συζητήσεις να έχουν την ευρύτερη δυνατή συμμετοχή ληπτών και συναδέρφων από διάφορους φορείς, ώστε να αναδειχτούν τα προβλήματα.

Οι συναντήσεις θα διεξαχθούν στα γραφεία της **Εταιρίας Κοινωνικής Ψυχιατρικής και Ψυχικής Υγείας**, οδός **Μελετίου Πηγά 22**, ΤΚ 11636, στο Μετς, Αθήνα. Τηλέφωνο: 210-9227611.

**α) Focus Group για επαγγελματίες, Παρασκευή 16 Μαρτίου, ώρα 12.00 - 14.30**

**β) Focus Group για λήπτες, Παρασκευή 16 Μαρτίου, ώρα 15.00 - 17.30**

Επειδή τα focus groups πρέπει να είναι έως 10 ατόμων, σας παρακαλούμε να δηλώσετε συμμετοχή εάν ενδιαφέρεστε ως την Πέμπτη 1 Μαρτίου, ταυτόχρονα στα email: pfitsiou@gmail.com και boucridel@hotmail.com.

**Για οποιαδήποτε διευκρίνιση μπορείτε να γράφετε στα ίδια email υπόψη Π. Φίτσιου και Β. Τζανέτου.**

Στην περίπτωση που δεν μπορέσετε να εμπλακείτε στα focus groups, θα έχετε και άλλες ευκαιρίες να ενημερωθείτε για το πρόγραμμα, μέσα από τα newsletters που θα κυκλοφορήσουν και κατά την διάρκεια της ανάπτυξης και πιλοτικής εφαρμογής της ηλεκτρονικής πλατφόρμας εκπαίδευσης, για την οποία θα ενημερωθείτε αναλυτικά.

Σας ευχαριστούμε για την προσοχή και ευχόμαστε να σας δούμε από κοντά για να αναδείξουμε τα πραγματικά προβλήματα που αντιμετωπίζετε σχετικά με την παραβίαση των δικαιωμάτων σας και να προωθήσουμε μαζί τις προτάσεις για την αντιμετώπισή τους.

**Για την Εταιρία Κοινωνικής Ψυχιατρικής και Ψυχικής Υγείας**

**Παναγιώτα Φίτσιου, Ψυχολόγος MSc, Υπεύθυνη Ευρωπαϊκών Προγραμμάτων ΕΚΨ&ΨΥ**

**Βάσια Τζανέτου, Κοινωνική Ανθρωπολόγος MSc, Συν-διαχειρίστρια του προγράμματος**